עשרת הנמלטים המבוקשים ביותר על ידי ה-FBI

סמל ה-FBI
רשימת עשרת הנמלטים המבוקשים ביותר על ידי ה-FBI (באנגלית: FBI Ten Most Wanted Fugitives) נוצרה לראשונה בעקבות שיחה שנערכה בשלהי 1949 במהלך משחק לבבות בין ג'יי אדגר הובר, מנהל ה-FBI באותה תקופה, וויליאם קינסי האצ'ינסון, העורך הראשי של סוכנות הידיעות International News Service, במהלכה דנו השניים על דרכים לקדם את תפיסתם של "הבחורים הקשוחים ביותר" המבוקשים על ידי ה-FBI. שיחה זו הייתה בסיס לכתבה עיתונאית שזכתה לביקורות חיוביות רבות כל כך, ובעקבות כך היא הוכרזה רשמית על ידי ה-FBI ב-14 במרץ 1950, על מנת להגביר את היכולת של הסוכנות ללכוד פושעים מסוכנים.

אדם שנכלל ברשימה מוצא ממנה אם הוא נלכד, נהרג או שהאישומים נגדו מבוטלים; לאחר מכן הוא מוחלף על ידי פושע חדש שנבחר על ידי ה-FBI. לאורך השנים אירעו חמישה מקרים שבהם החליט ה-FBI להסיר שמות מהרשימה כיוון שלדעתו רמת הסיכון שלהם לחברה חדלה להיות גבוהה מספיק. ויקטור מנואל גרנה הוכנס לרשימה ב-1984, והוא הפושע שהיה בה יותר זמן מכל אחד אחר. בילי אוסטין בראיינט שהה בה את משך הזמן הקצר ביותר, לאחר שהוסף אליה למשך שעתיים ב-1969. במקרים נדירים מוסיף ה-FBI את "מספר 11", במקרה שאותו אחד מוגדר כמסוכן ברמה גבוהה ביותר וה-FBI מחליטה כי גם כל יתר עשרת האחרים חייבים להמשיך להיכלל ברשימה. הראשון שהוסף באופן זה היה האסיר הנמלט ריצ'רד לורנס מארקט. השני שהוסף היה ג'יימס ארל ריי, רוצחו של מרטין לותר קינג והטרוריסט רמזי יוסף, שהיה ממתכנני הפיגוע במגדלי התאומים ב-1993, היה אף הוא ברשימה.

הרשימה מפורסמת במקומות ציבוריים כגון סניפי דואר. במקרים אחדים הנמלטים אף הסגירו את עצמם כאשר נודע להם שהם הוספו לרשימה. ה-FBI מנהל רשימות נוספות, בהן הטרוריסטים המבוקשים ביותר, התרעות מפני פשעים העומדים להתרחש, נעדרים, ורשימות נמלטים אחרות.

== סטטיסטיקה ==
נכון ליולי 2022 נכללו ברשימה במצטבר 527 נמלטים (מתוכם 11 נשים). מתוכם נלכדו או אותרו 491 (93%), וב-163 (31%) מקרים מתוך אלה נעשה הדבר בסיוע הציבור.

לי פאנגווי הוא בין הסינים המעטים שנככלו ברשימה.

== הרשימה ==
הרשימה הנוכחית היא: (נכון לפברואר 2024)
{| class="wikitable"
|-
! תמונה
! שם
! תאריך הוספה
! מספר ההוספה
!פירוט
|-
! height="10" |אלכסיס פלורס
|2 ביוני 2007
| 487
|אלכסיס פלורס מבוקש בחשד לחטיפת, אונס ורצח איריאנה דה-חסוס בת ה-5 בעיר פילדלפיה ביולי 2000. הוא גורש למולדתו הונדורס בשנת 2005 לאחר שריצה באריזונה עונש מאסר בגין זיוף. ה-FBI מציע 100,000 דולר תמורת מידע שיוביל ללכידתו.<ref></ref>
|-
|
! height="10" |באדרשקומר צ'אטנבאי פאטל
|18 באפריל 2017
| 514
|באדרשקומר צ'אטנבאי פאטל מבוקש בגין רצח. ב-12 באפריל 2015 הוא הכה את אשתו למוות עם נשק בחנות דונאט במרילנד שבה עבדו בני הזוג. המיקום הידוע האחרון שלו הוא בניוארק שבניו ג'רזי. ה-FBI מציע 100,000 דולר תמורת מידע שיוביל ללכידתו.<ref></ref>
|-
! height="10" |אלחנדרו קסטיו
|4 באוקטובר 2017
| 516
|אלחנדרו קסטיו מבוקש בקשר לרצח מ-2016, של צעירה בת 23, טרוק קואן "סנדי" ליי לה, שיצאה איתה בעבר. השניים הכירו בזמן שעבדו יחד במסעדה בשארלוט שבקרוליינה הצפונית. ה-FBI מציע 100,000 דולר תמורת מידע שיוביל ללכידתו.<ref></ref>
|-
! height="10" |ארנולדו חימנז
|8 במאי 2019
| 522
|ארנולדו חימנז מבוקש בגין רצח אשתו ב-12 במאי 2012. חימנז דקר לכאורה את אשתו למוות שעות ספורות לאחר חתונתם. גופתה נמצאה באמבטיה בדירתה בבורבאנק שבאילינוי. נראה לאחרונה בדורנגו ובטמאוליפס במקסיקו. ה-FBI מציע 100,000 דולר תמורת מידע שיוביל ללכידתו.<ref></ref>
|-
|113x113 פיקסלים
!יולן אדוני ארצ'גא קריאס
|3 בנובמבר 2021
|526
|יולן אדוני ארצ'גא קריאס מואשם בניו יורק בעוון סחטנות, סחר בקוקאין, הרעלה והחזקת מקלעים. בתור אחד ממנהיגי כנופיית הפשע מארה סלבטרוצ'ה, קריאס אחראי לכאורה לפשעים שהארגון מבצע בהונדורס. בנוסף קריאס מואשם לכאורה בסיוע ביבוא עשרות טונים של קוקאין מהונדורס לארצות הברית ובהשתתפות ברצח של חברי כנופיות יריבות.<ref></ref>
|-
|100x100px
!רוז'ה איגנטובה
|30 ביוני 2022
|527
|רוז'ה איגנטובה חשודה שהנהיגה רשת הונאת פונזי בהיקף של מיליארדי דולרים. היא נראתה לאחרונה באוקטובר 2017 באתונה שביוון. ה-FBI מציע 100,000 דולר תמורת מידע שיוביל ללכידתה.<ref></ref>
|-
|141x141 פיקסלים
!עומר אלכסנדר קרדנס
|20 ביולי 2022
|528
|עומר אלכסנדר קרדנס מבוקש בגין מעורבות ברצח אדם מחוץ למספרה בלוס אנג'לס שבקליפורניה בקיץ 2019.
|-
|125x125 פיקסלים
!ווילבר וילגאס-פלומינו
|14 באפריל 2023
|530
|ווילבר וילגאס-פלומינו, חבר בארגון הטרור המרקסיסטי ELN (צבא השחרור הקולומביאני), מבוקש בעוון סחר בסמים ופעילות נרקו-טרוריסטית בכך שהקים רשת בינלאומית להפצת קוקאין. התוכנית למלחמה בסחר בסמים מטעם מחלקת המדינה של ארצות הברית מציעה פרס 5 מיליון דולר עבור מידע שיוביל למעצרו או להרשעתו.<ref></ref>
|-
|154x154 פיקסלים
!דונלד יוג'ין פילדס השני
|25 במאי 2023
|531
|דונלד יוג'ין פילדס השני מבוקש בעוון סחר בילדים. ב-8 בדצמבר 2022 הושת על פילדס צו מעצר פדרלי בגין חשד למעורבות בסחר בילדים למטרת ניצול מיני שהתקיים במיזורי בין השנים 2013 ל-2017.<ref></ref>
|-
| 
!ויטל'הום אינוצ'נט
|15 בנובמבר
2023
|532
|אזרח מהאיטי ומנהיג כנופיית ה-Kraze Barye, מבוקש על תפקידו בחטיפת מיסיונרים נוצרים בארצות הברית וברצח אזרח אמריקאי שנהרג במהלך חטיפתו. הפשעים התרחשו בפורט-או-פרינס, האיטי.
|}

== ראו גם ==
* הטרוריסטים המבוקשים ביותר על ידי ה-FBI

==קישורים חיצוניים==

* 

==הערות שוליים==

קטגוריה:FBI
קטגוריה:דירוג
קטגוריה:פשע בארצות הברית